**Dyddiad cyhoeddi:**

**Cais Rhyddid Gwybodaeth**05/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**A gaf ofyn am gopi o unrhyw gytundeb(au) CPAY / PAYG a roddwyd ar waith gydag unrhyw TOC(au) ar gyfer y cynllun PAYG newydd yn ardal Bryste, i fod yn ddilys ar wasanaethau GWR, Cross Country a Trafnidiaeth Cymru, os gwelwch yn dda?**

Mae rhagor o fanylion am y cynllun perthnasol ar gael yma: [**https://www.gwr.com/your-tickets/smart-tickets/payg**](https://eur03.safelinks.protection.outlook.com/?url=https://urldefense.com/v3/__https:/www.gwr.com/your-tickets/smart-tickets/payg__;!!KArG4XNCWg!l1RUQkkT621C4Ao5Z_YXOKnqNIp_6e6eYDYjP_ywTGZ42FmFLG94FxjRuomcESZ-lzRxjFw1pWv9CaKJEi8LodS3EbQm-Jaa-ghilw$&data=05|01|freedomofinformation%40tfw.wales|78c9d11935d74ef635e408daf228552d|87dcd024301948269956ba76b2a04ff4|0|0|638088552294771355|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=yXV0FcCNZTqE2094Glumu8KcHBSa1KVrXZzq242vOpo=&reserved=0)

**YMATEB**

Gweler y ddogfen sydd ynghlwm.

Rydym wedi golygu rhan o’r ddogfen yn rhinwedd yr eithriad canlynol –

**Adran 43(2) – Buddiannau Masnachol**

Mae adran 43 yn eithriad cymwys ar sail dosbarth sy’n ei gwneud yn ofynnol i’r awdurdod ystyried budd y cyhoedd mewn datgelu.

**Tystiolaeth o Niwed**

O dan Ddeddf Rhyddid Gwybodaeth 2000, mae’r eithriad buddiant masnachol (A.43) yn datgan bod gwybodaeth yn wybodaeth gaiff ei hesemptio os yw’n gyfrinach fasnach neu os byddai ei datgelu o dan y Ddeddf Rhyddid Gwybodaeth yn niweidio buddiannau masnachol unrhyw berson, neu’n debygol o wneud hynny.

Nid yw datgeliad mewn ymateb i Gais Rhyddid Gwybodaeth yn ddatgeliad i’r ymgeisydd unigol ond yn hytrach yn ddatganiad i’r cyhoedd. Byddai datgelu’r manylion hyn yn gyhoeddus yn debygol o niweidio buddiannau masnachol cwmnïau preifat.

**Ffactorau sy'n Ffafrio Datgeliadau**

Byddai datgelu’r wybodaeth wedi’i golygu yn hyrwyddo bod yn agored ac yn dryloyw mewn perthynas â dyletswyddau masnachol a gallai gyfrannu at drafodaeth gyhoeddus.

**Ffactorau sy'n Ffafrio Peidio â Datgeliadau**

Mae rhyddhau’r wybodaeth fanwl a’r canrannau a ddangosir yn y tabl yn darparu manylion masnachol ar ddosraniad penodol refeniw’r diwydiant, ac felly maint elw’r cwmni yn erbyn derbyniadau tocynnau. Mae’r wybodaeth hon yn Gyfrinachol yn Fasnachol. Gallai felly niweidio buddiannau masnachol cwmnïau yn gyhoeddus (TrC) ac yn breifat.

**Prawf Cydbwyso**

Cyn penderfynu pa un o’r dadleuon hyn sydd fwyaf argyhoeddiadol, mae angen cwblhau prawf cydbwyso. Yn yr achos hwn, y ffactor allweddol sy’n ffafrio peidio â datgelu yw budd trydydd partïon ac mae angen pwyso a mesur hyn yn erbyn y ffactor allweddol sy’n ffafrio datgelu sy’n ymwneud â thryloywder.

Er y derbynnir bod atebolrwydd a dangos tryloywder wrth ddefnyddio arian cyhoeddus yn ffactor cryf sy’n ffafrio datgelu, yr wyf wedi penderfynu bod yn rhaid rhoi mwy o bwys ar ddiogelu buddiannau masnachol trydydd partïon yn yr achos hwn.

At ei gilydd, ar hyn o bryd, nid yw’r prawf budd y cyhoedd o blaid datgelu.

Yn unol â Deddf Rhyddid Gwybodaeth 2000, mae’r llythyr hwn yn gweithredu fel hysbysiad gwrthod ar gyfer y rhan hon o’ch cais.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".